Document ID: 31992R3369

KOMISSION ASETUS (ETY) N:o 3369/92,
annettu 24 päivänä marraskuuta 1992,
viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta kolmannentoista kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (), sellaisena kuin se on viimeksi muutettuna asetuksella (ETY) N:o 1756/92 (), ja erityisesti sen 13 artiklan 5 kohdan,
sekä katsoo, että
yhteisössä viljeltäväksi hyväksyttyjen viiniköynnöslajikkeiden luokitus on laadittu komission asetuksella (ETY) N:o 3800/81 (), sellaisena kuin se on viimeksi muutettuna asetuksella (ETY) N:o 3774/91 (), viiniköynnöslajikkeiden luokittelua koskevista yleisistä säännöistä 24 päivänä heinäkuuta 1989 annetun neuvoston asetuksen (ETY) N:o 2389/89 (), sellaisena kuin se on muutettuna asetuksella (ETY) N:o 3577/90 (), mukaisesti,
tiettyjen viininvalmistukseen käytettävien viinirypälelajikkeiden viljelysoveltuvuus on todettu tyydyttäväksi koko Yhdistyneen kuningaskunnan alueella ja tietyissä Espanjan, Saksan, Ranskan ja Italian hallintoyksiköissä tietyistä viinirypälelajikkeiden viljelysoveltuvuuden tutkimista koskevista säännöksistä 30 päivänä lokakuuta 1972 annetun komission asetuksen (ETY) N:o 2314/72 (), sellaisena kuin se on muutettuna asetuksella (ETY) N:o 3296/80 (), mukaisessa tutkimuksessa; viininvalmistukseen käytettävät viiniköynnöslajikkeet olisi luokiteltava tällä samalla alueella sekä näissä samoissa hallintoyksiköissä tilapäisesti hyväksyttyjen viiniköynnöslajikkeiden luokkaan asetuksen (ETY) N:o 2389/89 11 artiklan 1 kohdan b alakohdan mukaisesti,
olisi täydennettävä viininvalmistukseen ja syötäväksi tarkoitettujen viinirypälelajikkeiden luokitusta lisäämällä tietyissä Espanjan, Saksan ja Italian hallintoyksiköissä hyväksyttyihin ja suositeltaviin lajikkeisiin tiettyjä lajikkeita, jotka ovat kuuluneet niiden välittömässä läheisyydessä olevan hallintoyksikön luokitukseen vähintään viisi vuotta ja jotka tämän vuoksi täyttävät asetuksen (ETY) N:o 2389/89 11 artiklan 1 kohdan a alakohdan ensimmäisessä luetelmakohdassa säädetyn edellytyksen,
kokemus on osoittanut, että viinit, jotka ovat peräisin tietyissä Espanjan, Saksan, Ranskan ja Italian hallintoyksiköissä hyväksytyistä, viininvalmistukseen käytettävistä viinirypälelajikkeista ovat todistaneet soveltuvuutensa sellaisten viinien valmistukseen, joita voidaan yleensä pitää hyvälaatuisina, ja tämän vuoksi nämä lajikkeet olisi luokiteltava samoissa Espanjan, Saksan, Ranskan ja Italian hallintoyksiköissä suositeltaviksi lajikkeiksi asetuksen (ETY) N:o 2389/89 11 artiklan 2 kohdan a alakohdan säännösten mukaisesti,
tämän muutoksen yhteydessä olisi korjattava asetuksen (ETY) N:o 3800/81 liitettä asiantuntijoiden tekemien huomautusten mukaisesti,
komission asetuksessa (ETY) N:o 2167/92 (), sellaisena kuin se on muutettuna asetuksella (ETY) N:o 2959/92 (), sallitaan perinteisesti viljellyt viiniköynnöslajikkeet Portugalissa viinivuonna 1992/1993, ja asetuksessa (ETY) N:o 3800/81 olisi otettava käyttöön tässä maassa hyväksytyt viiniköynnöslajikkeet,
perusrunkolajikkeiden luokittelu koko Saksan alueella yksinkertaistaa asetuksen (ETY) N:o 3800/81 liitteen rakennetta muuttamatta sen sisältöä ja on asetuksen (ETY) N:o 2389/89 3 artiklan 2 kohdan mukainen,
tässä asetuksessa viinivuodelle 1992/1993 hyväksyttyjen viiniköynnöslajikkeiden käytön mahdollistamiseksi asetusta olisi sovellettava 1 päivään syyskuuta 1992, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3800/81 liitettä tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä marraskuuta 1992.

Labels: 12
6